Nafarroako Parlamentuko Mahaiak, 2017ko maiatzaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Javier Esparza Abaurrea jaunak aurkeztutako gaurkotasun handiko galdera, Foru Erkidegoan AHTa garatzeko Sustapen Ministerioarekiko hitzarmenari buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Hurrengo Osoko Bilkuran izapidetzea.

Iruñean, 2017ko maiatzaren 29an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioari atxikia dagoen eta Nafarroako Gorteetako kide den José Javier Esparza Abaurrea jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, gaurkotasun handiko honako galdera hau aurkeztu du, Nafarroako Gobernuko lehendakariak erantzun diezaion:

Nafarroako Gobernuak Sustapen Ministerioarekiko hitzarmen-proposamen bat dauka une honetan, foru erkidegoan AHTa garatzeko. Bere gobernu-bazkideek jada adierazia daukate horren aurkako jarrera.

Gobernuaren eledunak konponbide modura iradoki zuen hirugarren haria, baina lehendakariordeak zuzenketa egin zion.

Beraz, ematen du zure Gobernuak ez daukala argi zein den bere jarrera. Beraz,

Zein da Nafarroako Gobernuaren jarrera AHTaren hitzarmenari dagokionez?

Iruñean, 2017ko maiatzaren 29an

Foru parlamentaria: José Javier Esparza Abaurrea

